નેરેન્દ્ર મોદીએ કહ્યું કે, 2009માં તો ખબર જ નહોતી પડતી કે આ પેકેજમાં શું છે; હવે રાહુલ બોલવા લાગ્યા છે તો ખબર પડી જાય છે કે આ પેકેજમાં શું છે અને શું નથી. રાહુલ ગાંધી યુવાન નેતા છે, બોલતાં શીખી રહ્યાં છે. તે હજુ પણ ના બોલ્યા હોત તો ભૂકંપ આવી જાત અને દેશના લોકો 10 વર્ષ સુધી એ ઝાટકામાંથી બહાર ન આવી શક્યા હોત. રાહુલ ગાંધી બોલ્યા એ મારે માટે ખુશીની વાત છે. તેમણે ખૂબ મજેદાર વાત કહી, જે દેશમાં 60% લોકો અશિક્ષિત છે ત્યાં મોદી ઓનલાઇન બેંકિંગ કઇ રીતે શરૂ કરશે? 60% લોકો અશિક્ષિત, આ રિપોર્ટ કાર્ડ કોનો આપ્યો એમણે? કોંગ્રેસનો જ. આ લોકો જે બોલી રહ્યાં છે તેનો અર્થ તેમને જાતે ન નથી સમજાતો. કોઇનું કાળુ નાણું બહાર આવી રહ્યું છે, તો કોઇનું કાળુ મન. પરંતુ દેશ સોનાની જેમ તપીને, સાફ-સુફ થઇને બહાર આવશે, એનો મને પૂરો વિશ્વાસ છે.